MEMÒRIA DE CREACIÓ DE LA CÀTEDRA UdG

“EDUCACIÓ DE L’ESPECTRE AUTISTA”

1. Justificació de la denominació i de l’oportunitat de la seva creació atenent a les prioritats acadèmiques i estratègiques de la Universitat de Girona.

La càtedra *d’Educació de l’espectre autista* vol néixer a l'empara d'un projecte integrador que contempla la col·laboració d’institucions, persones, famílies i professionals de l’educació, la pedagogia, la psicologia, la salut, el benestar i el treball social que treballen en l’àmbit dels trastorns generalitzats del desenvolupament i molt especialment en els Trastorns de l’Espectre Autista (T.E.A).

La preocupació bàsica de la càtedra és divulgar i donar a conèixer el mon de les persones afectades pels TEA i col·laborar en la coordinació dels processos d’intervenció educativa interdisciplinària des de la formació i la recerca.

La imatge institucional de la càtedra d’Educació de l’Espectre Autista de la UdG pretén anar més enllà de l’extensió cultural i l’objectiu prioritari és projectar-se en el territori gironí, el més proper a l’àrea d’influència de la Universitat de Girona, sense deixar de considerar la projecció exterior. Així, doncs, la finalitat principal serà impulsar l'atenció i el desenvolupament d’activitats de formació, d’investigació científica i de transferència de coneixement on participin aquelles persones, grups d’experts interessats en aquest àmbit i centres especialitzats, tant de les comarques gironines com de la resta de Catalunya, l’estat espanyol i altres països de manera que, la càtedra, esdevingui un centre de referència d'ordre acadèmic a nivell comarcal, nacional i internacional pel que fa a l’Educació de l’Espectre Autista, constituint-se en una eina tecnològica per a l'assistència, la docència i la recerca i realitzar la conseqüent extensió acadèmica i cultural.

Els estatuts de la Universitat de Girona, en el seu article 39, contemplen que *“les càtedres són unitats que promouen l’estudi i la recerca, mitjançant l’organització d’activitats de reflexió, debat i difusió, en el seu àmbit de coneixement” i* el punt 10.3 del programa de govern de l’actual equip de rectorat afirma que: *“La Universitat de Girona, a més de les funcions docents i de recerca, té l’obligació d’exercir una tercera funció: la participació en la vida social i cultural del seu entorn més immediat (comarques gironines i Catalunya). La UdG ha de participar activament en totes aquelles iniciatives i organitzacions que impulsen la vida social i cultural del territori a les quals ha d’aportar el coneixement específic dels diversos àmbits de la nostra universitat.............. És per aquesta raó que la política de càtedres ha contribuït a la fidelització del territori a partir d’iniciatives que han permès confluir interessos locals i de grups de recerca de la UdG”.*

Així, doncs, tenint en compte aquests condicionants, fem explícita la voluntat de poder crear la Càtedra d’Educació de l’Espectre Autista de la UdG, amb la finalitat de començar a treballar conjuntament amb el suport de diferents unitats orgàniques de la UdG i d’altres institucions (veure documents de suport en el punt 2 d’aquest dossier).

1. Acords de suports segons el Reglament de Càtedres de la Universitat de Girona. Article 9.2: “Creació, modificació i supressió de càtedres”.

La Universitat de Girona, a través de la Facultat d’Educació i Psicologia, té signats convenis marc de col·laboració amb institucions que treballen en diferents àmbits de l’educació en general, l’educació diferenciada en particular, la psicologia, la salut, el benestar social, el treball i la justícia, entre altres. Els convenis de la UdG amb aquestes institucions han possibilitat tot un seguit d’accions que han conduit a presentar la proposta de creació de la càtedra d’educació de l’espectre autista.

Des de fa 25 anys, la UdG ha aportat el seu aval universitari i el seu prestigi acadèmic, així com la seva experiència, a l’estudi dels trastorns de l’espectre autista (TEA) i la seva educació i, això, ha estat possible gràcies a les institucions que han aportat una llarga experiència de treball i de recerca, en el territori de les comarques gironines, catalanes, estatals i internacionals que han estat en contacte permanent amb aquest àmbit de coneixement.

Així, doncs, els convenis han fet possible la col·laboració, la participació i l’intercanvi i, a la vegada, han ajudat, també, a la formació d’especialistes. Fruit d’aquests convenis, entre d’altres, ha sorgit la iniciativa de la creació de la càtedra amb el suport de l’Ajuntament de Castell-Platja d’Aro i de “Viuautisme”, Associació de famílies de persones autistes, que figuraran com a patrons de la càtedra i, a la vegada, assumeixen el compromís de finançament per un import de 4.000 € que representa el 50% de la memòria econòmica que s’haurà de presentar abans de procedir a l’aprovació de la càtedra.

Segons el reglament de càtedres de la Universitat de Girona, Article 9, punt 2, *“La iniciativa per a la creació d’una càtedra correspon al personal acadèmic, a qualsevol òrgan col·legiat de la Universitat o al Consell de Direcció i, excepte en aquest últim cas, haurà de tenir suport de com a mínim un departament, centre docent o institut del àmbit. En tot cas, aquests n’hauran de ser informats”*. A la vegada, el mateix Article 9, punt 4 4b, diu que “*en la memòria justificativa de la creació hi constarà entre d’altres apartats, l’acord del Consell de Departament, Comissió de Govern del Centre o Consell d’Institut que li doni suport, en cas que sigui preceptiu”*

Hem sol·licitat el suport escrit de diferents unitats orgàniques de la UdG i, també el suport de diferents entitats de Girona i comarques que poden tenir interès en la creació de l’esmentada càtedra i, de moment hem rebut i el suport escrit (adjuntem documents) de les següents institucions i entitats:

1. Ajuntament de Castell Platja d’Aro.
2. Comissió Permanent de l’Institut de Recerca Educativa (IRE) de la UdG.
3. Comissió de Govern de la Facultat d’Educació i Psicologia de la UdG.
4. Junta directiva de l’Associació “Viuautisme” de Castell-Platja d’Aro.
5. Comissió de Govern de l’Escola Universitària ERAM, adscrita a la Universitat de Girona.
6. Fundació Autisme Mas Casadevall, Serinyà, Girona.
7. Fundació Salut Empordà, Figueres, Girona.
8. Fundació Ramon Noguera, Girona.
9. Facultat de Medicina de la Universitat de Girona.
10. Consell de Departament de Didàctiques Específiques de la Universitat de Girona.
11. Institut de Ciències de l’Educació de la Universitat de Girona.
12. Consell del Departament de Pedagogia de la Universitat de Girona.
13. Centre de Desenvolupament Infantil i Atenció Precoç (CDIAP) del Baix Empordà, Palamós, Girona.
14. Unitat d’Atenció Especialitzada (UAE) de la Fundació Privada OREIG, Palamós, Girona.
15. Piramid Educational Consultants Spain (PECS), S.L, Sant Cugat del Vallès, Barcelona.
16. Specialisterne, Barcelona.
17. Departament d’Ensenyament, Generalitat de Catalunya, Serveis Territorials de Girona.
18. CERAC Associació de persones amb autisme de Catalunya, La Garriga, Barcelona.
19. ADN, Autisme, Diversitat Funcional, Neurodesenvolupament, Girona.
20. Departament d’Infermeria de la Universitat de Girona.
21. Facultat d’Infermeria de la Universitat de Girona.
22. Ajuntament de Girona.
23. Síndrome d’Asperger Girona – Trastorns de l’espectre autista (SAGI-TEA)
24. Consell de Departament de Psicologia de la UdG
25. La tutela. Fundació privada catalana tutelar.
26. Fundació tutelar. Girona.
27. Dipsalut. Organisme de Salut Pública de la Diputació de Girona.
28. Integra
29. Eduard Baulida.
30. Miguel Gallardo
31. Aprenem. Associació per a la inclusió de les persones amb Trastorn de l’Espectre Autista.
32. Objectius, funcionament i previsió d’actuacions de la càtedra.

C.1. Definició de la càtedra.

La Càtedra d’Educació de l’espectre autista es defineix com una unitat d’extensió acadèmica per a l'anàlisi de:

* L'estat del coneixement sobre els Trastorns Generalitzats del Desenvolupament, especialment els Trastorns de l’Espectre Autista i els seus quadres associats i la seva incidència i prevalença dels trastorns en la població afectada.
* Els programes assistencials i d'atenció educativa per a les persones de l’espectre autista i les seves famílies.
* Els problemes educatius, socials, culturals, jurídics, econòmics, psicològics, que se li presenten a la família i a la comunitat, respecte a aquests trastorns.

Tenint en compte els continguts anteriors, la Càtedra vol oferir a la societat l'oportunitat i els mitjans per a la discussió, actualització i anàlisi dels trastorns de l’espectre autista i trastorns relacionats, com a problema científic, social, educatiu i assistencial que afecta un sector de la població i que persisteix com a enigma per a la ciència, aconseguint la participació i divulgació del coneixement amb el propòsit de facilitar respostes per enfocaments clínics i educatius, actualitzar i propiciar la formació de recursos professionals de diferents àmbits i indagar en el coneixement i comunicar les troballes rellevants sobre aquests trastorns.

C.2. Objectius.

El principal objectiu al voltant de l’educació de les persones amb trastorns generalitzats de la càtedra autisme UdG és promoure, estudiar i divulgar el coneixement del desenvolupament en general i de l’espectre autista en particular.

Els objectius generals de la Càtedra, són els següents:

1. Actualitzar el coneixement sobre els avenços científics i tècnics assolits en la investigació i en els tractaments i proposar opcions educatives, terapèutiques i socials per a aquests trastorns.
2. Discutir problemes que se susciten per la manca d'informació científica i cultural respecte als trastorns de la infantesa i les seves implicacions, en termes de participació i en la proposta de solucions a aquests problemes .
3. Participar en l'estudi continu i sistemàtic de l’espectre autista a través de la realització d'esdeveniments i discussions de casos, essent part activa de les conclusions que ofereixen els experts dels TEA a la comunitat en general.

C.3. Funcionament de la càtedra.

Com totes les càtedres de la UdG, aquesta càtedra haurà de regir-se segons el reglament vigent, que preveu:

1. Un director/a de la càtedra
2. Comissió de seguiment
3. Consell Assessor, si la Comissió de Seguiment o el conveni de constitució n’estableixen la seva creació.

La càtedra promourà una política activa per mantenir la paritat de gènere, i per això estableix una paritat en el conjunt de persones que formen la direcció i el consell tècnic.

C.4. Previsions d’actuacions de la Càtedra

C.4.1. Fòrum de discussió sobre l’espectre autista. Àmbit generador de la discussió d'idees i creences, a través d’un programa anual d’activitats com poden ser:

* Elaboració de síntesis d’informació científica, educativa, mèdica i social sobre l’espectre autista.
* Cohesió d’experiències personals i professionals que beneficien la comunitat universitària i el seu entorn més immediat.
* Actualització de professionals de diferents institucions relacionades amb l’espectre autista i que contribueixen a la comprensió i acceptació social de la condició autista.
* Capacitació dels pares i famílies de persones de l’espectre autista.

C.4.2. Foment i promoció d'escenaris d'atenció a les persones de l’espectre autista.

Aquesta característica reflecteix la política d'atorgar prioritat acadèmica a la delimitació de solucions a problemes socials. Per aquesta via els eixos de la Càtedra d'Autisme contemplen activitats relacionades amb:

* Proposta de creació d’una unitat d'atenció a persones de l’espectre autista en medi educatiu formal i no formal.
* Establiment de convenis amb organismes i equips multiprofessionals d’avaluació i diagnòstic.

C.4.3. Formació general i específica i promoció del treball comunitari.

La càtedra es regirà pel principi d'incorporar a la comunitat del territori de les comarques gironines. Aportació a la formació, especialment en aquells aspectes i problemes que demanen més confrontació i discussió com:

* Aprofundiment en el coneixement, propostes de models d'avaluació i diagnòstic, discussió de casos, discussió de vivències familiars i clíniques,
* Desenvolupament d’un programa acadèmic de formació per a la població adulta, pares i famílies de les comarques gironines, sense requisits de coneixement previ (amb participació de professionals de la salut, pediatria, psiquiatria, neurologia experts en autisme)..
* Organització de col·loquis d’abast nacional i internacional, cercles d'estudis amb mestres, tallers, fòrums i seminaris professionals, conferències i jornades de pares i docents, correus d'informació documental, bibliogràfica, propostes de convenis entre institucions.
* Creació d’un centre documental i de recursos de l’espectre autista, ajudant en la seva catalogació i ordenació, impulsant la seva digitalització
* Projecció de la càtedra a nivell comarcal, provincial, nacional i internacional, a través de la publicació de treballs de recerca i tesis sobre els trastorns de l’espectre autista i la seva educació, basats en les troballes de les seves investigacions i rigorosa actualització científica.

C.4.4. Foment de la recerca.

La Càtedra d’Educació de l’Espectre Autista vol respondre a la   política d'afavorir la indagació sobre les causes orgàniques i estimular preocupacions manifestades fa força temps al voltant dels TEA i expressades com un repte actual de la ciència mèdica. Les investigacions concloses i en curs, a través de les dependències universitàries que donen suport a la càtedra, haurien de contemplar una investigació holística que abordi:

* Els diferents punts de vista biològic, psicològic i social, basats en estudis epidemiològics, neurològics, pediàtrics, bioquímics.
* Projectes de l'àrea educativa, biomèdica-clínica i social, dirigits per especialistes experts en investigació.
* La consolidació d’equips interdisciplinaris per a la investigació epidemiològica i la prevalença dels TEA.

Pla d’actuacions del primer any i proposta de pressupost

**Pressupost previst de setembre a desembre de 2016:**

**Ingressos**

|  |  |
| --- | --- |
| Entitat | Import |
| Aportació extraordinària de l’Ajuntament de Castell-Platja d’Aro | 2.000 € |
| Total Ingressos | 2.000 € |

**Descripció d’activitats i despeses:**

|  |  |
| --- | --- |
| * Presentació de la Càtedra i del pla d’activitats a la seu oficial de Platja d’Aro. * Ponències * Despeses d’allotjament i viatge ponents | 1.000 €  1.000 € |

**Pressupost previst, any 2017:**

**Ingressos**

|  |  |
| --- | --- |
| Entitat | Import |
| Fundació Girona Universitat i Futur  Ajuntament Castell-Platja d’Aro | 4.000 €  4.000 € |
| Total Ingressos | 8.000 € |

**Descripció d’activitats i despeses**

|  |  |
| --- | --- |
| Dia mundial de conscienciació sobre l’autisme.  Coorganitzada amb “Viuautime” i Ajuntament de Castell-Platja d’Aro. |  |
| 4rtes JORNADES FORMATIVES “SÓC TEACTIU”. *Formació De 15h reconegudes pel Departament d’Ensenyament i la Universitat de Girona.*  *Coorganitzades amb “Viuautime” i Ajuntament de Castell-Platja d’Aro* |  |
| Conferència a la Universitat de Girona per a alumnes dels estudis de la Facultat d’Educació i Psicologia.  *Coorganitzada amb “Viuautime”* |  |
| Xerrada informativa dins de les jornades tècniques de l’IES Palamós dirigides als alumnes de 2n de TAPD (Tècnic d’Atenció a Persones amb Dependència)  *Coorganitzada amb “Viuautime”* |  |
| Cursos universitaris d’especialització en TEA (Trastorn de l’Espectre Autista).  Organitzats per la Càtedra d’Educació de l’Espectre Autista. |  |
| Trobades mensuals de famílies de persones amb tea “Escola de família”. *espai d’intercanvi d’experiències, dinamitzat per un equip de psicòlegs.*  *Coorganitzada amb “Viuautisme” i altres associacions gironines que treballen en l’àmbit dels TEA.* |  |
| Servei d’acompanyament a famílies de persones amb tea. *Servei d’atenció individualitzada dirigit a familiars que necessitin suport, recolzament i acompanyament en tot allò relacionat amb la criança d’un fill amb TEA.*  *Coorganitzada amb “Viuautisme” i altres associacions gironines que treballen en l’àmbit dels TEA.* |  |
| Assessorament a centres educatius (escoles bressol, ceip, ies, escoles d’educació especial, escoles concertades i privades) de les comarques gironines.  Coorganitzat amb “Viuautisme” i *altres associacions gironines que treballen en l’àmbit dels TEA.* |  |
| ACTIVITAT AQÜÀTICA per infants amb TEA (servei en funcionament des del 2014).  Coorganitzades amb “Viuautisme” i Dipsalut de la Diputació de Girona |  |
| TALLER DE PSICOMOTRICITAT per infants amb TEA. |  |
| CASAL D’ESTIU 2017. *Casal d’estiu pensant per infants amb TEA de Viu Autisme de 4 a 10 anys. Hi haurà oberta la possibilitat que alumnes de la UdG puguin assistir-hi, fer observacions i participar de les activitats sempre sota la supervisió i l’acompanyament de l’equip tècnic de Viu Autisme. Possible formació prèvia sobre adaptacions necessàries per a dur a terme activitats de lleure dirigides a alumnes amb TEA.*  *Coorganitzada amb “Viuautisme” i altres associacions gironines que treballen en l’àmbit dels TEA.* |  |
| 4a cursa solidària CORRE PER L’AUTISME. *Esdeveniment lúdic i esportiu emmarcat dins de els activitats que promouen la conscienciació de la societat vers el TEA.*  *Coorganitzada amb “Viuautisme” i altres associacions gironines que treballen en l’àmbit dels TEA.* |  |
| Espai de respir |  |
| Cicle de conferències relacionades amb l’espectre autista. | 4.000 € |
| Creació d’un fons documental i de recursos de l’espectre autista. Catalogació, ordenació i digitalització. | 4.000 € |

Girona, 20 de juny de 2016